Babelscape/SREDFM huggingface dataset:
Ένωση Εσπεράντο της Βοσνίας και Ερζεγοβίνης

Η Ένωση Εσπεράντο της Βοσνίας και Ερζεγοβίνης () είναι μια εθνική ένωση της γλώσσας Εσπεράντο στη Βοσνία-Ερζεγοβίνη, η οποία εκπροσωπεί αυτούς που ομιλούν την Εσπεράντο, τις οργανώσεις της Εσπεράντο και τους φίλους. Από την ίδρυσή της το 1910, βοηθά στην προώθηση της εκμάθησης και χρήσης της γλώσσας της Εσπεράντο στη Βοσνία-Ερζεγοβίνη.
Μισέλ Μόναγκαν

Η Μισέλ Μόναγκαν ("Michelle Lynn Monaghan" ; 23 Μαρτίου 1976) είναι Αμερικανίδα ηθοποιός. Είναι περισσότερο γνωστή για τους πρωταγωνιστικούς ρόλους της στις ταινίες "Kiss Kiss Bang Bang" (2005), "Gone Baby Gone" (2007), "Made of Honor" (2008), "Eagle Eye" (2008), "Trucker" (2008), "Source Code" (2011), "Pixels" (2015) και "Patriots Day" (2016). Έχει λάβει αναγνωρισιμότητα από τον πρωταγωνιστικό ρόλο της στην σειρά ταινιών κατασκοπείας και δράσης "Mission: Impossible", εμφανιζόμενη στις "Mission: Impossible III" (2006), "Mission: Impossible – Ghost Protocol" (2011), "Mission: Impossible – Fallout" (2018).

Στην τηλεόραση, η Μόναγκαν πρωταγωνίστησε στην πρώτη σεζόν της δραματικής σειράς "True Detective" (2014), για την οποία έλαβε υποψηφιότητα για Χρυσή Σφαίρα Καλύτερου Β' Γυναικείου Ρόλου. Επίσης συμμετείχε στην δραματική σειρά "The Path" (2016-18) ενώ πρωταγωνίστησε στο θρίλερ του Netflix "Messiah" (2020) ; η σειρά αυτή ακυρώθηκε μετά από μια σεζόν.
Μίρα Αλέτσκοβιτς

Η Μίρα Αλέτσκοβιτς (2 Φεβρουαρίου 1924, Νόβι Σαντ - 27 Φεβρουαρίου 2008) ήταν Σέρβα και Γιουγκοσλάβα ποιήτρια.
Έλενα Λάτσκοβα

Η Έλενα Λάτσκοβα (το γένος Ντοκτόροβα, γνωστή και ως Ιλόνα Λάτσκοβα, 22 Μαρτίου 1921 - 1 Ιανουαρίου 2003) ήταν Σλοβάκα Ρωμά συγγραφέας και θεατρική συγγραφέας, συγγραφέας λογοτεχνίας για παιδιά και νέους Ρομά.
Μαρί Λαλκόβα

Η Μαρί Λαλκόβα-Λαστοβέτσκα (3 Δεκεμβρίου 1920 - 7 Νοεμβρίου 2011) ήταν Τσεχοσλοβάκα ελεύθερη σκοπευτής, στρατιωτικός γιατρός και μέλος του Τσεχοσλοβακικού Στρατού σε μάχες εξορίας μαζί με τον Σοβιετικό Στρατό κατά τη διάρκεια του Β' Παγκοσμίου Πολέμου.
Ρεμπέκα Χολ

Η Ρεμπέκα Χολ ("Rebecca Maria Hall" ; 3 Μαΐου 1982) είναι Αγγλίδα ηθοποιός, παραγωγός, συγγραφέας και σκηνοθέτης. Έκανε την πρώτη της εμφάνιση μπροστά στην οθόνη σε ηλικία 10 ετών στην τηλεοπτική μεταφορά του βιβλίου "The Camomile Lawn" (1992), σε σκηνοθεσία του πατέρα της Peter Hall. Η πρώτη της επαγγελματική εμφάνιση στην σκηνή έγινε στην παράσταση, σε παραγωγή του πατέρα της, "Mrs. Warren's Profession", (2002) που της χάρισε το Ian Charleson Award.

Το 2006, μετά την πρώτη της εμφάνιση στον κινηματογράφο στην ταινία "Starter for 10", η Χολ απέκτησε αναγνωρισιμότητα μετά την συμμετοχή της στο θρίλερ του Κρίστοφερ Νόλαν "The Prestige". Το 2008, πρωταγωνίστησε στην ρομαντική κωμωδία-δράμα του Γούντι Άλεν "Vicky Cristina Barcelona", για την οποία έλαβε υποψηφιότητα για Χρυσή Σφαίρα Καλύτερης Ηθοποιού. Η Χολ εμφανίστηκε σε μια ευρεία γκάμα ταινιών, συμπεριλαμβανομένων του ιστορικού δράματος "Frost/Nixon" (2008), της δραματικής ταινίας "The Town" (2010), του θρίλερ-τρόμου "The Awakening" (2011), της ταινίας με υπερήρωες "Iron Man 3" (2013), της ταινίας επιστημονικής φαντασίας "Transcendence" (2014), του ψυχολογικού θρίλερ "The Gift" (2015) και του βιογραφικού δράματος "Professor Marston and the Wonder Women" (2017). Το 2016, η Χολ έλαβε επαίνους από τους κριτικούς για τον ρόλο της στο βιογραφικό δράμα "Christine". Έκανε την πρώτη της εμφάνιση στην σκηνοθεσία με την ταινία "Passing" (2021), λαμβάνοντας επαινετικά σχόλια.

Η Χολ έκανε αρκετές σημαντικές εμφανίσεις στην βρετανική τηλεόραση. Κέρδισε το British Academy Television Award Καλύτερου Δεύτερου Ρόλου για την μίνι σειρά του Channel 4 "Red Riding: 1974" (2009). Το 2013, ήταν υποψήφια για το British Academy Television Award Καλύτερης Ηθοποιού για την ερμηνεία της στην ταινία του BBC Two "Parade's End".
Καρέλ Σαμπίνα

δεξιά|μικρογραφία|213x213εσ| Τάφος του Καρέλ Σαμπίνα στο νεκροταφείο Ολσάνι στην Πράγα
Ο Καρέλ Σαμπίνα (τα συγγραφικά του ψευδώνυμα περιλαμβάνουν τον Άριαν Ζελίνσκι και τον Λίο Μπλας) (29 Δεκεμβρίου 1813 - 8 Νοεμβρίου 1877) ήταν Τσέχος συγγραφέας και δημοσιογράφος.
Τερέζε Κομοντίνι Κάκια

Η Τερέζε Κομοντίνι Κάκια (γεννήθηκε στις 23 Φεβρουαρίου 1973) είναι δικηγόρος και πολιτικός της Μάλτας και πρώην μέλος του Ευρωπαϊκού Κοινοβουλίου.
Καλουκέμπε

Το Καλουκέμπε () είναι πόλη και δήμος, με πληθυσμό 179.931 κατοίκους (απογραφή 2014), στην επαρχία Ουίλα της Ανγκόλας.

Στην πόλη υπάρχουν επίσης δύο ιεραποστολές, μία ρωμαιοκαθολική και μία άλλη, ευαγγελική προτεσταντική. Στην προτεσταντική αποστολή υπήρχαν στο μεγαλύτερο μέρος του 20ού αιώνα βιβλική σχολή και νοσοκομείο υπό τη διεύθυνση της ελβετικής "Alliance Missionaire Evangelique".
Μιρέλα Ιβάνοβα

Η Μιρέλα Ιβάνοβα (, γεννημένη στις 11 Μαΐου 1962 στη Σόφια) είναι μία από τις πιο διάσημες σύγχρονες βουλγάρες ποιήτριες. Τα ποιήματά της έχουν μεταφραστεί σε πολλές διαφορετικές γλώσσες, συμπεριλαμβανομένων των Γερμανικών και των Αγγλικών
Βλάντισλαβ ο Γραμματικός

Ο Βλάντισλαβ ο Γραμματικός (βουλγαρικά και σερβικά: Владислав Граматик) ήταν ένας Βούλγαρος Ορθόδοξος χριστιανός μοναχός, γραφέας (άτομο που λειτουργεί ως επαγγελματίας αντιγράφος), ιστορικός και θεολόγος που δραστηριοποιήθηκε στη μεσαιωνική Βουλγαρία και τη Σερβία, που θεωρείται μέρος τόσο του βουλγαρικού όσο και του σερβικού λογοτεχνικού σώματος. Οι συλλογές χειρόγραφών του αποτελούν μια συλλογή από μεταφράσεις και αυθεντικά βουλγαρικά και σερβικά κείμενα που δημιουργήθηκαν μεταξύ του 13ου και του 15ου αιώνα.
Κέιτ Μάρα

Η Κέιτ Μάρα ("Kate Rooney Mara" ; 27 Φεβρουαρίου 1983) είναι Αμερικανίδα ηθοποιός και παραγωγός. Είναι γνωστή για το έργο της στην τηλεόραση, με την συμμετοχή στο πολιτικό δράμα του Netflix "House of Cards" (2013-2014 ; 2016), στο θρίλερ του Fox "24" (2006), στην μίνι σειρά του FX "American Horror Story: Murder House" (2011), στην πρώτη σεζόν της δραματικής σειράς του FX "Pose" (2018) και στην μίνι σειρά του FX "A Teacher" (2020). Για την τελευταία ταινία έλαβε υποψηφιότητα για το βραβείο Independent Spirit Καλύτερου Πρωτότυπου Σεναρίου ως εκτελεστική παραγωγός.

Έκανε την πρώτη της εμφάνιση στον κινηματογράφο στην ταινία "Random Hearts" (1999). Από τότε έχει εμφανιστεί στις ταινίες "Brokeback Mountain" (2005), "We Are Marshall" (2006), "Shooter" (2007), "Transsiberian" (2008), "Stone of Destiny" (2008), "The Open Road" (2009), "Transcendence" (2014), "The Martian" (2015), "Fantastic Four" (2015), "Morgan" (2016), "Megan Leavey" (2017), "My Days of Mercy" (2017) και "Chappaquiddick" (2018).

*
Ισότητα

Η Σχολή των Αθηνών, "του [[Ραφαήλ]]"<br>
Η Αρχή της Ισότητας είναι η κατάσταση στην οποία όλα τα άτομα σε μια συγκεκριμένη κοινωνία έχουν ίσα δικαιώματα και ελευθερίες, συμπεριλαμβανομένων των πολιτικών δικαιωμάτων και της ισότητας ευκαιριών, και είναι η βασική αρχή για το δημοκρατικό πολίτευμα. Σύμφωνα με τις αρχές της ισότητας, σε μία κοινωνία θα πρέπει να τηρούνται οι αξίες της Ισονομίας "(ισότητα των ανθρώπων απέναντι στο νόμο)", της Ισοπολιτείας "(ίση πρόσβαση και συμμετοχή όλων στα δημόσια αξιώματα και τις αρχές)", της Ισοκρατίας "(το κράτος ανήκει εξ’ολοκλήρου σε όλους τους πολίτες)" και της Ισηγορίας "(ελευθερία του λόγου)". 

Η κοινωνική ισότητα απαιτεί την απουσία επιβεβλημένων ορίων κοινωνικής τάξης ή κάστας και την ίση αντιμετώπιση σε άτομα με διαφορετικά χαρακτηριστικά. Σύμφωνα με τις αρχές αυτές, όλοι οι άνθρωποι είναι ισάξιοι, ανεξαρτήτου φύλου, εθνικότητας, ηλικίας, σεξουαλικού προσανατολισμού, κοινωνικής τάξης, εισοδήματος, γλώσσας, θρησκείας, ιδεολογίας και κατάστασης της υγείας του.
Future Nostalgia

Future Nostalgia είναι το δεύτερο άλμπουμ της Βρετανίδας καλλιτέχνιδας Nτούα Λίπα, κυκλοφόρησε στις 27 Μαρτίου, 2020 μέσω της Warner Records. Η Λίπα δημιούργησε το άλμπουμ αυτό θέλοντας να έχει έναν "νοσταλγικό" ποπ και ντίσκο δίσκο, με επιρροές από την Ντανς ποπ και την ηλεκτρονική μουσική και την μουσική που άκουγε η Λίπα στα παιδικά της χρόνια.

Πέντε κομμάτια από το άλμπουμ κυκλοφόρησαν ως σινγκλς, μαζί με το ομότιτλο τραγούδι ως το σινγκλ προώθησης αλλά και το ""Don't Start Now"", στις 31 Οκτωβρίου, 2019, ως το κύριο κομμάτι του άλμπουμ το οποίο συνάντησε τεράστια αποδοχή από το κοινό και του κριτικούς. Το τραγούδι έδωσε στην Λίπα την πρώτη της τοπ-3 θέση στο Billboard Hot 100. Το ""Physical"" και το ""Break My Heart"" κυκλοφόρησαν ως το δεύτερο και τρίτο σινγκλ, αντίστοιχα, τα οποία κατέλαβαν θέσεις στο τοπ-10 των Βρετανικών τσαρτ. Στη συνέχεια το ""Hallucinate"" και ένα ρεμίξ του '"'Levitating"" σε συνεργασία με τον Αμερικανό ράπερ DaBaby, το οποίο χάρισε το δεύτερο τοπ-5 και τρίτο τοπ-10 στην Λίπα στο Hot100 μετά το New Rules (2017), κυκλοφόρησαν ως το τέταρτο και πέμπτο σινγκλ, στις 17 Ιουλίου και 1 Οκτωβρίου, 2020, αντίστοιχα. To άλμπουμ θα κυκλοφορούσε στις 3 Απριλίου, 2020, άλλα η ημερομηνία μετκινήθηκε δύο εβδομάδες πίσω λόγω του ότι το άλμπουμ κυκλοφόρησε παράνομα. Για την προώθηση του άλμπουμ η Λίπα έχει σχεδιάσει την περιοδεία Future Nostalgia Tour, η οποία θα ξεκινήσει τον Σεπτέμβριο του 2021.

Το άλμπουμ βρέθηκε στην κορυφή των τσαρτ σε δεκατρείς χώρες, ανάμεσα τους και το Ηνωμένο Βασίλειο, όπου παρέμεινε στην κορυφή για τέσσερις συνεχείς εβδομάδες, το πρώτο άλμπουμ της που το κατάφερε. Στα 63α Grammys το άλμπουμ ήταν υποψήφιο για τις κατηγορίες άλμπουμ της χρονιάς και καλύτερο φωνητικό άλμπουμ της χρονιάς, το οποίο και κέρδισε, ενώ το ""Don't Start Now"" ήταν υποψήφιο για τραγούδι της χρονιάς (βραβείο για τους στιχουργούς), δίσκος της χρονιάς (βραβείο για τον καλλιτέχνη και παραγωγούς) και καλύτερη ποπ σόλο παράσταση.

Το "Future Nostalgia" ακολούθησε το ρεμίξ άλμπουμ, "Club Future Nostalgia," το οποίο κυκλοφόρησε στις 28 Αυγούστου, 2020, στη συνέχεια κυκλοφόρησε ένα γαλλικό βερσιόν του άλμπουμ, στις 27 Νοεμβρίου, 2020, το οποίο περιείχε και το σινγκλ ""Fever"" σε συνεργασία με την Βελγίδα τραγουδίστρια Angèle, και τέλος, το ντελούξ βερσιόν του άλμπουμ ""Future Nostalgia (The Moonlight Edition)"" το οποίο κυκλοφόρησε στις 11 Φεβρουαρίου, 2021, μαζί με το τελευταίο σινγκλ του άλμπουμ, ""We're Good"".

(2021)}}
Ραϊμόντο Ινκόνις

O Ραϊμόντο Ινκόνις, (Ιταλικά: Raimondo Inconis, γενν. Σαν Γκαβίνο Μονρεάλε 27 Μαρτίου, 1959 ) είναι Ιταλός φαγκοτίστας και κόντρα φαγκοτίστας. Θεωρείται ένας από τους μεγαλύτερους κόντρα φαγκοτίστες του 20ού αιώνα.. Ο Inconis γεννήθηκε στο Σαν Γκαβίνο Μονρεάλε της Ιταλίας. Άρχισε να παίζει πιάνο στην ηλικία των επτά και λίγο αργότερα ξεκίνησε το κόντρα φαγκότο, σπουδάζοντας με τον Ορλάντο Πίττο, στο Ωδείο του Κάλιαρι, όπου αποφοίτησε με τις υψηλότερες τιμές.

Εκτιμώμενος ως ακούραστος και σχολαστικός ερευνητής βιογραφικών και ιστορικών πηγών για το κόντρα φαγκότο, ανέλαβε το 1994 για τον εκδοτικό οίκο Ricordi του Μιλάνου την επιμέλεια του βιβλίου: "Il Controfagotto, Storia e Tecnica (Το κόντρα φαγκότο, ιστορία και τεχνική)"- ER 3008 / ISMN 979-0-041-83008-7 .
Κυβερνήτης του Μίσιγκαν

Ο Κυβερνήτης του Μίσιγκαν ("Governor of Michigan"), είναι ο ανώτατος εκτελεστικός αξιωματούχος της πολιτείας του Μίσιγκαν. Ο Κυβερνήτης, είναι ο αρχηγός του εκτελεστικού κλάδου και επικεφαλής της πολιτειακής κυβέρνησης του Μίσιγκαν. Επίσης, είναι ο ανώτατος αρχηγός των στρατιωτικών, αστυνομικών και ναυτικών δυνάμεων της πολιτείας. 

Ο Κυβερνήτης, εκλέγεται από κοινού μαζί με τον Αντικυβερνήτη του Μίσιγκαν, ύστερα από καθολική μυστική ψηφοφορία ανά τέσσερα χρόνια. Ο Κυβερνήτης, έχει μία φορά ακόμη δικαίωμα επανεκλογής στο αξίωμα, οπότε το ανώτατο όριο διαμορφώνεται στα οκτώ χρόνια. 

Σημερινή και 47η Κυβερνήτης του Μίσιγκαν είναι η Δημοκρατική Γκρέτσεν Γουίτμερ, από την 1η Ιανουαρίου 2019. 

__ΕΥΡΕΤΗΡΙΟ__
Κρι

Οι Κρι (κρι: Néhinaw, Néhiyaw, κ.λπ., αγγλικά: Cree, γαλλικά: Cri) είναι από τις μεγαλύτερες ομάδες των Πρώτων Εθνών στη Βόρεια Αμερική.

Στον Καναδά, πάνω από 350.000 άτομα είναι Κρι ή έχουν καταγωγή Κρι. Το μεγαλύτερο ποσοστό των Κρι στον Καναδά ζει βόρεια και δυτικά της λίμνης Σουπίριορ, στο Οντάριο, τη Μανιτόμπα, το Σασκάτσουαν, την Αλμπέρτα και τα Βορειοδυτικά Εδάφη. Περίπου 27.000 ζουν στο Κεμπέκ.

Στις Ηνωμένες Πολιτείες, ο λαός Κρι ιστορικά ζούσε προς τα δυτικά από τη λίμνη Σουπίριορ. Σήμερα, ζουν ως επί το πλείστον στη Μοντάνα, όπου μοιράζονται το Καταφύγιο Ρόκι Μπόι Ίντιαν με τον λαό Οτζίμπουε.

Η τεκμηριωμένη μετανάστευση προς τα δυτικά με την πάροδο του χρόνου έχει συνδεθεί στενά με τους ρόλους τους ως έμποροι και κυνηγοί στο βορειοαμερικανικό εμπόριο γούνας.
Όρη Κολούμπια

Τα Όρη Κολούμπια (αγγλικά: Columbia Mountains) είναι ομάδα οροσειρών κατά μήκος του άνω ποταμού Κολούμπια στη Βρετανική Κολομβία, τη Μοντάνα, το Άινταχο και την Ουάσιγκτον. Η οροσειρά καλύπτει 135.952 τετραγωνικά χιλιόμετρα. Η περιοχή οριοθετείται από τη Χαράδρα των Βραχωδών Όρεων στα ανατολικά και τον ποταμό Κούτενεϊ στα νότια· το δυτικό τους όριο είναι η άκρη του Εσωτερικού Οροπεδίου. Το εβδομήντα πέντε τοις εκατό της οροσειράς βρίσκεται στον Καναδά και το υπόλοιπο είκοσι πέντε τοις εκατό στις Ηνωμένες Πολιτείες. Οι αμερικανικές γεωγραφικές ταξινομήσεις τοποθετούν τα Όρη Κολούμπια ως μέρος του συγκροτήματος των Βραχωδών Όρεων, αλλά ο χαρακτηρισμός αυτός δεν ισχύει στον Καναδά. Το Όρος Σερ Σαντφορντ είναι το υψηλότερο βουνό της περιοχής, φτάνοντας τα 3.519 μέτρα.
Παράλια Όρη

Τα Παράλια Όρη (αγγλικά: Coast Mountains) είναι τεράστια οροσειρά στις Παράλιες Οροσειρές του Ειρηνικού Ωκεανού της δυτικής Βόρειας Αμερικής, η οποία εκτείνεται από το νοτιοδυτικό Γιούκον μέσω της στενής λωρίδας γης της Αλάσκας και σχεδόν όλη την ακτή της Βρετανικής Κολομβίας νότια μέχρι τον ποταμό Φρέιζερ. Η ονομασία της οροσειράς προέρχεται από την εγγύτητά της στις ακτές της θάλασσας και συχνά αναφέρεται ως Παράλια Οροσειρά. Η οροσειρά περιλαμβάνει και ηφαιστειακά και μη ηφαιστειακά βουνά.

Έχει μήκος περίπου 1.600 χιλιόμετρα και πλάτος κατά μέσο όρο 300 χιλιόμετρα.
Φορτ Σεντ Τζον

Η Πόλη του Φορτ Σεντ Τζον (αγγλικά: Fort St. John) βρίσκεται στη βορειοανατολική Βρετανική Κολομβία του Καναδά. Είναι ο πιο πυκνοκατοικημένος δήμος στο Περιφερειακό Διαμέρισμα Πης Ρίβερ. Η πόλη περιλαμβάνει συνολική έκταση περίπου 22 τετραγωνικών χιλιομέτρων με 20.155 κατοίκους να καταγράφονται στην απογραφή του 2016. Βρίσκεται στο 47ο Μίλι της εθνικής οδού της Αλάσκας, και αποτελεί μια από τις μεγαλύτερες πόλεις μεταξύ του Ντώσον Κρικ της Βρετανικής Κολομβίας και του Ντέλτα Τζάνκσιον της Αλάσκας. Ιδρύθηκε το 1794 ως κέντρο εμπορίου· το Φορτ Σεντ Τζον είναι ο παλαιότερος ευρωπαϊκός οικισμός στη σημερινή Βρετανική Κολομβία. Η πόλη εξυπηρετείται από το αεροδρόμιο Φορτ Σεντ Τζον. Το σύνθημά της είναι "Φορτ Σεντ Τζον: Η Δραστήρια Πόλη".
Ινγκουσέτιοι

Οι Ινγκουσέτιοι (ή Ινγκούς, Ινγκούσιοι, ινγκούς: ГIалгIай, Γαλγάι, προφέρεται  [ˈʁəlʁɑj]) είναι βορειοανατολική Καυκάσια εθνότητα που κατοικεί στον Βόρειο Καύκασο, κυρίως στην Ινγκουσετία, μια ομοσπονδιακή δημοκρατία της ρωσικής Ομοσπονδίας. Είναι, όσον αφορά το θρήσκευμα, κατά κύριο λόγο Σουνίτες Μουσουλμάνοι και μιλούν τα ινγκουσετικά. Είναι γνωστοί και ως Βαϊνάχ.
Βίτζλαβ Χάλεκ

Ο Βίτζλαβ Χάλεκ (Czech pronunciation: [ˈViːcɛslaf ˈɦaːlɛk], 5 Απριλίου 1835, στην Οντολένα Βόντα - 8 Οκτωβρίου 1874) ήταν Τσέχος ποιητής, συγγραφέας, δημοσιογράφος, δραματουργός και κριτικός θεάτρου Θεωρείται ένας από τους σημαντικότερους εκπροσώπους της Σχολής του Μαΐου, μαζί με τους Γιαν Νερούδα και Καρολίνα Σβέτλα.
Cubot

Η Cubot είναι μία εταιρεία που παρασκευάζει έξυπνα τηλέφωνα Android που κατασκευάζονται στην Κίνα από την Shenzhen Huafurui Technology Co., Ltd. Η εταιρεία εδρεύει στο Shenzhen και ιδρύθηκε το 2012.

__ΕΥΡΕΤΗΡΙΟ__
Καρολίνα Σβέτλα

Η Καρολίνα Σβέτλα (γεννημένη Γιοχάνα Ροτόβα) (24 Φεβρουαρίου 1830 στην Πράγα - 7 Σεπτεμβρίου 1899 στην Πράγα) ήταν Τσέχα γυναίκα συγγραφέας του 19ου αιώνα. Συνδέθηκε με τη λογοτεχνική Σχολή του Μαΐου. Παντρεύτηκε τον καθηγητή Πετρ Μουζάκ (1821-1892) το 1852, ο οποίος την είχε διδάξει μουσική. Είχε επίσης μία σχέση με τον Γιαν Νερούντα. Εισήγαγε την Ελίσκα Κρασνόχορσκα στη λογοτεχνία και τον φεμινισμό. Το πρώτο της μυθιστόρημα "Vesnický román" (Ένα χωριάτικο μυθιστόρημα) δημοσιεύθηκε το 1867. Στα άλλα έργα της περιλαμβάνονται οι "Nemodlenec" (1873) και "Kříž potoka" (προσαρμοσμένο σε μια ταινία με το ίδιο όνομα το 1921).
Οτάρ Ιοσελιάνι

Ο Οτάρ Ιοσελιάνι (Γεωργιανά: ოთარ იოსელიანი, γεννημένος στις 2 Φεβρουαρίου 1934) είναι Γεωργιανός σκηνοθέτης. Γεννήθηκε στην Τιφλίδα, όπου σπούδασε στο Κρατικό Ωδείο της Τιφλίδας και αποφοίτησε το 1952 με δίπλωμα στη μουσική σύνθεση, τη διεύθυνση ορχήστρας και το πιάνο.

Από τις αρχές της δεκαετίας του '80 έχει εγκατασταθεί στη Γαλλία. Τα βραβεία που έχουν κερδίσει οι ταινίες του σε διεθνή κινηματογραφικά φεστιβάλ (Βερολίνο, Βενετία, Κάννες) αποτελούν επιβεβαίωση της σημαντικής παρουσίας του στον Ευρωπαϊκό κινηματογράφο.
Σουάτ Ντερβίς

Η Σουάτ Ντερβίς (1904 ή 1905 - 23 Ιουλίου 1972) ήταν Τουρκάλα μυθιστοριογράφος, δημοσιογράφος και πολιτική ακτιβίστρια, η οποία ήταν μεταξύ των ιδρυτών της Σοσιαλιστικής Ένωσης Γυναικών το 1970.
Μάχη του Μοναστηριού των Αγίων Αποστόλων

Το δημοσίευμα των "[[The New York Times|New York Times]]" για τη μάχη
Η Μάχη του Μοναστηριού των Αγίων Αποστόλων ( "Ařak'elots vank'i křivë") ήταν μία ένοπλη σύγκρουση μεταξύ των δυνάμεων της Οθωμανικής Αυτοκρατορίας και της αρμενικής πολιτοφυλακής στο Μοναστήρι των Αγίων Αποστόλων (Αραχελότς) κοντά στην πόλη Μους τηςΟθωμανικής Αυτοκρατορίας τον Νοέμβριο του 1901.
Λιμάνι του Σότσι

Το λιμάνι του [[Σότσι]] βρίσκεται στα παράλια της [[Μαύρη Θάλασσα|Μαύρης Θάλασσας]] (δεξιά), δίπλα στη [[Γεωργία]]
Το Εμπορικό Θαλάσσιο Λιμάνι του Σότσι (ρωσ: Сочинский морской торговый порт, αγγ. Commercial Sea Port of Sochi) είναι ένας θαλάσσιος λιμένας, ο οποίος βρίσκεται στα παράλια της Μαύρης Θάλασσας. Δημιουργήθηκε το 1934 και ο βασικός του στόχος είναι η θαλάσσια μεταφορά των επιβατών, η εξυπηρέτηση της κρουαζιέρας και η ομαλή κυκλοφορία των γιότ. Η έδρα του βρίσκεται στην κεντρική περιοχή του Σότσι, στο Κρασνοντάρ της Ρωσίας.

Το λιμάνι έχει δύο θέσεις για πλοία στην αποβάθρα για την εξυπηρέτηση των επιβατών. Η αποβάθρα έχει συνολικό μήκος 330 m και μπορεί να φιλοξενήσει σκάφη έως 220 μέτρα με βύθισμα 8,5 μ. Η πρόσβαση στο λιμάνι είναι δυνατή όλο το χρόνο. Μέσω αυτής παρέχεται υπηρεσία επιβατών από το Πότι και το Μπατούμι της Γεωργίας, καθώς και υπηρεσία φορτίου από τα τουρκικά λιμάνια της Τραπεζούντας και της Κωνσταντινούπολης. Το λιμάνι είναι προσβάσιμο από ένα μεγάλο συγκρότημα σιδηροδρομικών σταθμών, το οποίο χτίστηκε το 1955.

Το 2013 το λιμάνι εκσυγχρονίστηκε στο πλαίσιο των ανακαινίσεων για την προετοιμασία για τους Χειμερινούς Ολυμπιακούς Αγώνες 2014. Κατασκευάστηκαν νέες θέσεις πρόσδεσης των πλοίων με αποτέλεσμα το λιμάνι να είναι πλέον σε θέση να δέχεται κρουαζιερόπλοια μήκους έως 300 μέτρων σχεδόν όλο το χρόνο. Συνολικά, το λιμάνι μπορεί να δεχθεί ταυτόχρονα δύο κρουαζιερόπλοια και ένα πλοίο. Επιπλέον, οι υδροτεχνικές εγκαταστάσεις επισκευάστηκαν και ο μπροστινός περίπατος περιορίστηκε σε μέγεθος. 

Οι υπηρεσίες των επιβατών παρέχονται στο νέο διεθνή τερματικό σταθμό του λιμένα με χωρητικότητα 1.200 ατόμων ανά ώρα. Ο τερματικός σταθμός φιλοξενεί υπηρεσίες ελέγχου συνόρων, τελωνείων και μετανάστευσης. Η παλιά θαλάσσια περιοχή του λιμένα έχει μετατραπεί σε σύγχρονη μαρίνα χωρητικότητας 300 σκαφών με τεχνική περιοχή, η οποία δέχεται σκάφη μήκους έως 140 μέτρων.
Λουκάς Βαγιάς

Ο Λουκάς Βαγιάς, που αναφέρεται επίσης ως Λουκάς Βάγια, Λούκας Βία, Λούκα Βάγια, Λλούκα (Λούκα) Βάγια, ήταν Έλληνας ιατρός και συμμετείχε στην Ελληνική Επανάσταση του 1821. Είναι γνωστός ως προσωπικός γιατρός του Αλή Πασά, του Φαναριώτη ευγενή Αλεξάνδρου Μαυροκορδάτου και του Λόρδου Μπάιρον.
Άννα Χάαβα

Η Άννα Χάαβα (15 Οκτωβρίου 1864 - 13 Μαρτίου 1957) ήταν Εσθονή ποιήτρια, συγγραφέας και μεταφραστής στα τέλη του 19ου και του 20ού αιώνα.
Φορτ ΜακΜάρρεϊ

Το Φορτ ΜακΜάρρεϊ (αγγλικά: Fort McMurray) είναι περιοχή αστικών υπηρεσιών στον Περιφερειακό Δήμο (Regional Municipality) του Γουντ Μπάφαλο στην Αλμπέρτα του Καναδά. Βρίσκεται στα βορειοανατολικά Αλμπέρτα, στη μέση της πετρελαιοφόρου άμμου Αθαμπάσκα, που περιβάλλεται από δάσος τάιγκας. Έχει διαδραματίσει σημαντικό ρόλο στην ανάπτυξη της εθνικής βιομηχανίας πετρελαίου. Η πυρκαγιά του Φορτ ΜακΜάρρεϊ το 2016 οδήγησε στην εκκένωση των κατοίκων της και προκάλεσε εκτεταμένες ζημιές.
Μάρτιν Ρέιμ

Ο Μάρτιν Ρέιμ (εσθονικά: "Martin Reim") (γενν. στις 14 Μαΐου 1971) είναι Εσθονός πρώην επαγγελματίας ποδοσφαιριστής και νυν προπονητής ποδοσφαίρου.

Ο Ρέιμ έπαιξε ως κεντρικός μέσος για τις Λέβιντ, ΣΚ Ταλίνα Σπορτ, ΦΚ Νόρμα Τάλιν, Φλόρα Τάλιν, Κότκαν Τουοβάεν Παλοΐλιγιατ και την Εθνική ομάδα της Εσθονίας. Είναι ο παίκτης με τις περισσότερες συμμετοχές όλων των εποχών της Εθνικής Εσθονίας με 157 συμμετοχές και ήταν ο Ευρωπαίος παίκτης με τις περισσότερες συμμετοχές σε εθνική ομάδα από τον Αύγουστο του 2007 έως τον Δεκέμβριο του 2009, όταν τον ξεπέρασε ο Λετονός Βιτάλις Άσταφγεβς. Ο Ρέιμ είναι επίσης ο παίκτης με τις περισσότερες διεθνείς συμμετοχές που δεν έχει παίξει ποτέ σε μία μεγάλη διοργάνωση.

Ο Ρέιμ ανακηρύχθηκε Εσθονός Ποδοσφαιριστής της Χρονιάς το 1995 και κέρδισε το Βραβείο Hõbepall τρεις φορές, το 1995, το 1997 και το 1999. Το 2011, έλαβε το Τάγμα του Λευκού Αστεριού για τις υπηρεσίες του στην Εσθονία.

Το 2007, ο Ρέιμ άνοιξε ακαδημία ποδοσφαίρου ("Martin Reimi Jalgpallikool"). Το 2016, η ακαδημαϊκή ομάδα Βίιμσι ΜΡΓΚ συγχωνεύτηκε με την ΧΙΓΚ Έμμαστε και έγινε Βίιμσι ΓΚ.
Φλιν Φλον

Το Φλιν Φλον (αγγλικά: Flin Flon) είναι πόλη εξόρυξης στον Καναδά. Βρίσκεται σε μια γραμμή διόρθωσης στα σύνορα της Μανιτόμπα και του Σασκάτσουαν, με την πλειονότητα της πόλης να βρίσκεται εντός της Μανιτόμπα. Έτσι οι κάτοικοι ταξιδεύουν από τα νοτιοδυτικά στο Σασκάτσουαν και από τα βορειοανατολικά στη Μανιτόμπα.

Ο πληθυσμός της πόλης κατά την απογραφή του 2016 αριθμούσε σε 5.185 κατοίκους, από αυτούς οι 4.982 ζούσαν στη Μανιτόμπα και οι 203 στο Σασκάτσουαν.
Βιτάλις Άσταφγεβς

Ο Βιτάλις Άσταφγεβς (λετονικά: "Vitālijs Astafjevs") (γενν. στις 3 Απριλίου 1971) είναι Λετονός πρώην επαγγελματίας ποδοσφαιριστής, ο οποίος αγωνιζόταν ως μέσος και νυν προπονητής ποδοσφαίρου.

Ο Άσταφγεβς κέρδισε εννέα πρωταθλήματα Λετονίας με τη Σκόντο Ρίγα. Έπαιξε επίσης στο εξωτερικό, με συλλόγους στην Αυστρία, την Αγγλία και τη Ρωσία. Σε διεθνές επίπεδο, ο Άσταφγεβς ήταν ο αρχηγός της Εθνικής Λετονίας στο Ευρωπαϊκό Πρωτάθλημα του 2004. Με 167 συμμετοχές για τη χώρα του, ο Άσταφγεβς κατείχε το ευρωπαϊκό ρεκόρ για τους περισσότερους διεθνείς αγώνες, μέχρι να ξεπεραστεί από τον Τζανλουίτζι Μπουφόν το 2017. Αυτή τη στιγμή (2021), βρίσκεται στην τέταρτη θέση των Ευρωπαίων με τις περισσότερες διεθνείς συμμετοχές στην ιστορία, μαζί με τον Ίκερ Κασίγιας.
Γκούσταβ Μέιρινκ

Ο Γκούσταβ Μέιρινκ (Γερμανικά: "Gustav Meyrink") (19 Ιανουαρίου 1868 - 4 Δεκεμβρίου 1932), λογοτεχνικό ψευδώνυμο του Γκούσταβ Μέιερ, ήταν Αυστριακός συγγραφέας, μυθιστοριογράφος, δραματουργός, μεταφραστής και τραπεζίτης, γνωστός για το μυθιστόρημά του "Γκόλεμ". Αναφέρεται ως «ο πιο αξιόλογος γερμανόφωνος συγγραφέας της λογοτεχνίας του φανταστικού».
Πολωνία 2050

Η Πολωνία 2050 είναι ένα πολυσυλλεκτικό πολιτικό κίνημα στην Πολωνία. Ιδρύθηκε με πρωτοβουλία του τηλεοπτικού παρουσιαστή Σίμον Χολόβνια μετά την προεδρική εκλογή του 2020. Στόχος του κινήματος είναι μία «"δημοκρατική, αλληλέγγυη και πράσινη Πολωνία"».
Γουαμπάνα

Η Γουαμπάνα (αγγλικά: Wabana) είναι πόλη του Καναδά και η μεγαλύτερη, και η μόνη ενσωματωμένη, κοινότητα στο νησί Μπελ στην επαρχία της Νέας Γης και Λαμπραντόρ.
Off Festival

Το Off Festival είναι μουσικό φεστιβάλ εναλλακτικής ροκ το οποίο λαμβάνει χώρα σε ετήσια βάση στο Κατοβίτσε της Πολωνίας. Διοργανωτής και καλλιτεχνικός διευθυντής του φεστιβάλ είναι ο τραγουδιστής και κιθαρίστας Άρτουρ Ρόγιεκ.

Το επόμενο είναι προγραμματισμένο για τις 6-8 Αυγούστου 2021. Θα εμφανιστούν οι: Alyona Alyona, Caribou, DIIV, DJ Python, Μακ Ντεμάρκο, Κουίν Κριστόφερσον, The Murder Capital, κ.α.
Ρασάντ Σαντίγκοφ

Ο Ρασάντ Σαντίγκοφ (αζερικά: "Rəşad Sadıqov") (γενν. στις 16 Ιουνίου 1982) είναι Αζέρος πρώην επαγγελματίας ποδοσφαιριστής, ο οποίος αγωνιζόταν ως κεντρικός αμυντικός και νυν προπονητής ποδοσφαίρου. Είναι ο τωρινός προπονητής της Ζίρα ΦΚ.

Ο Σαντίγκοφ είναι ο παίκτης με τις περισσότερες συμμετοχές στην ιστορία της εθνικής ομάδας του Αζερμπαϊτζάν με 111 αγώνες, ήταν αρχηγός της ομάδας από το 2004 και αναγνωρίζεται ευρέως ως ένας από τους σημαντικότερους παίκτες στην ιστορία του ανεξάρτητου Αζερμπαϊτζάν, καθώς κέρδισε τον τίτλο του εθνικού πρωταθλήματος έξι φορές και επιλέχθηκε ως ποδοσφαιριστής της χρονιάς έξι φορές. Έπαιξε στο ΟΥΕΦΑ Γιουρόπα Λιγκ και στο ΟΥΕΦΑ Τσάμπιονς Λιγκ με την Καραμπάγ ΦΚ.
Γιάαν Τόνισον

Ο Γιάαν Τόνισον (εσθονική προφορά: [ˈJɑːn ˈtɤnisːˈson] ; , κοντά στο Τανασίλμα - 1941 ;, στο Ταλίν ;) ήταν πολιτικός της Εσθονίας, υπηρέτησε ως πρωθυπουργός της Εσθονίας δύο φορές κατά τη διάρκεια του 1919 έως 1920, ως επικεφαλής κράτους (αρχηγός κράτους και κυβέρνησης) από το 1927 έως το 1928 και το 1933, και ως Υπουργός Εξωτερικών της Εσθονίας από το 1931 έως το 1932.
Πολωνικός-Οθωμανικός Πόλεμος (1683-1699)

Ο Πολωνικός-Οθωμανικός Πόλεμος (1683-1699) ή ο Πόλεμος του Ιερού Συνασπισμού αναφέρεται στην πολωνική πλευρά της σύγκρουσης, γνωστή και ως ο Μεγάλος Τουρκικός Πόλεμος. Η σύγκρουση ξεκίνησε με μια μεγάλη πολωνική νίκη στη Μάχη της Βιέννης (δεύτερη πολιορκία της Βιέννης) το 1683 και τελείωσε με τη Συνθήκη του Κάρλοβιτς, επαναφέροντας τα εδάφη της Πολωνικής-Λιθουανικής Κοινοπολιτείας που είχαν χαθεί στον προηγούμενο Πολωνικό-Οθωμανικό Πόλεμο (Πολωνικός-Οθωμανικός Πόλεμος (1672-1676)). Ήταν η τελευταία σύγκρουση μεταξύ της Πολωνικής-Λιθουανικής Κοινοπολιτείας και της Οθωμανικής Αυτοκρατορίας και παρά την πολωνική νίκη, σηματοδότησε την πτώση της εξουσίας όχι μόνο της Οθωμανικής Αυτοκρατορίας, αλλά και της Κοινοπολιτείας, η οποία δεν θα επέμβαινε ποτέ ξανά σε υποθέσεις εκτός των συνεχώς μειωμένων συνόρων της.
Αλέξανδρος Μολλιέρος

Ο Αλέξανδρος Μολλιέρος (Πιερ Αλεξάντρ Ζαν Μολιέρ) (Pierre Alexandre Jean Mollière) (Ορλεάνη, 26 Μαΐου 1800 - Παρίσι , 6 Ιουλίου 1850) ήταν Γάλλος στρατηγός του 19ου αιώνα.
Θεατρολογία

Θεατρολογία "(θέατρο + λόγος)" είναι η επιστήμη που μελετά το Θέατρο χρησιμοποιώντας πολλούς διαφορετικούς επιστημονικούς κλάδους. 
Συγκεκριμένα τα επιστημονικά πεδία της Φιλολογίας, της Ιστορίας της Φιλοσοφίας , της Κοινωνιολογίας, της Σημειολογίας, της Επικοινωνιολογίας, και άλλων επιστημών χρησιμοποιούνται προκειμένου να αναλυθεί το Θέατρο και από τις δυο όψεις του: το κείμενο και την παράσταση. 
Το κείμενο είναι η λογοτεχνική πλευρά του Θεάτρου ενώ η παράσταση είναι η εκφραστική καλλιτεχνική πλευρά. 
Όσον αφορά την Παράσταση η Θεατρολογία μελετά και αποκωδικοποιεί τα στοιχεία μιας παράστασης ("Σημειολογία του Θεάτρου") των σχέσεων μεταξύ των διαφόρων συντελεστών μιας παράστασης (σκηνοθέτης ηθοποιός μουσικός), την επίδραση των στοιχείων του εκάστοτε χώρου και του χρόνου μιας παράστασης και τον τρόπο επικοινωνίας μεταξύ συντελεστών και κοινού ("Θεωρία της πρόσληψης του θεάτρου"). Επίσης, μελετάται η επίδραση του θεάτρου από την πλευρά του θεατή ("Κοινωνιολογία του θεάτρου"), δηλαδή τους τρόπους απόδοσης του σκηνικού θεάματος, την "εκπαίδευση" του θεατή, τη θεατρική κριτική καθώς και την σχέση μεταξύ θεάτρου και κοινωνίας, τον αντίκτυπος των παραστάσεων σε μια κοινωνία, τη διαφήμιση, τα μέσα μαζικής επικοινωνίας και τον τρόπος χρησιμοποίησης τους.
Κλάδοι της Θεατρολογίας είναι η Ιστορία του Θεάτρου και η Δραματουργία, η Κοινωνιολογία του Θέατρου , η Σημειολογία της παράστασης, η Φαινομενολογία του Θεάτρου η Θεατρική Ανθρωπολογία, η Συγκριτική Θεατρολογία και η Θεωρία του Θεάτρου.

Ο επιστήμονας που ασχολείται με το Θέατρο συνολικά, ονομάζεται Θεατρολόγος. Ο θεατρολόγος εργάζεται είτε στο Θέατρο ως επιμελητής παραστάσεων, εισηγητής και διευθυντής δραματολογίου , συγγραφέας θεωρητικών κειμένων ή και του προγράμματος, σκηνοθέτης ή αναλυτής του θεατρικού κειμένου, είτε στην Εκπαίδευση, ως καθηγητής Θεατρολογίας στην Δημόσια Εκπαίδευση και στις εξειδικευμένες Δραματικές σχολές, ως υπεύθυνος Θεατρικών Μουσείων σε εκπαιδευτικά προγράμματα Μουσειακής Αγωγής είτε στα Μέσα Μαζικής Ενημέρωσης, ως θεατρικός κριτικός, πολιτιστικός συντάκτης, επιμελητής εκδόσεων, επιστημονικός συνεργάτης ντοκυμαντέρ ή εξειδικευμένων εκπομπών είτε τέλος ως ερευνητής σε Πανεπιστήμια.
Νικόλ Μαλλιωτάκη

Η Νικόλ Μαλλιωτάκης (αγγλ. "Nicole R. Malliotakis", 11 Νοεμβρίου 1980), είναι Ελληνοαμερικανίδα πολιτικός, που υπηρετεί ως Μέλος της Βουλής των Αντιπροσώπων των Ηνωμένων Πολιτειών για την 11η περιφέρεια της Νέας Υόρκης από το 2021. Είναι μέλος του Ρεπουμπλικανικού Κόμματος. 

Είναι η μόνη Ρεπουμπλικανή, που αντιπροσωπεύει ένα σημαντικό μέρος της πόλης της Νέας Υόρκης στο Κογκρέσο (Στέιτεν Άιλαντ και το Νότιο Μπρούκλιν), καθώς και η μοναδική γυναίκα Ρεπουμπλικανή αξιωματούχος στη Νέα Υόρκη. Στις δημοτικές εκλογές του 2017 στη Νέα Υόρκη, ήταν η Ρεπουμπλικανή υποψήφια για το αξίωμα του Δημάρχου της Νέας Υόρκης ενάντια στον εν ενεργεία Δήμαρχο Ντε Μπλάζιο. 

Προηγουμένως, από το 2011 έως το 2020, υπηρέτησε ως Μέλος της πολιτειακής Συνέλευσης της Νέας Υόρκης από την 60η και την 64η περιφέρεια.
Τζαμί Μπάνια Μπασί

Το Τζαμί Μπάνια Μπασί (βουλγαρικά: Баня баши джамия, τουρκικά: "Banya Başı Camii") είναι τζαμί στη Σόφια της Βουλγαρίας.
Μάγια Μιχάλινετς-Ζίνταρ

Η Μάγια Μιχάλινετς-Ζίνταρ (σλοβενικά: "Maja Mihalinec Zidar", Μοζίριε, Γιουγκοσλαβία, 17 Δεκεμβρίου 1989) είναι Σλοβένα αθλήτρια του στίβου που ειδικεύεται ως σπρίντερ. Στις διακρίσεις της περιλαμβάνονται κατακτήσεις εγχώριων τίτλων σε επίπεδο ανοικτού και κλειστού στίβου, καθώς και μετάλλια σε διεθνείς διοργανώσεις (Παγκόσμιοι Στρατιωτικοί Αγώνες, Βαλκανικοί Αγώνες Στίβου και Ευρωπαϊκοί Αγώνες).
Ρομανοσερβική γλώσσα

Η Ρομανοσερβική γλώσσα είναι μια μικτή γλώσσα που προκύπτει από τον συνδυασμό της σερβικής και της ρομανικής γλώσσας στην Σερβία και στις χώρες της πρώην Γιουγκοσλαβίας ενώ απέχει από τις βλάχικες ρομανικές διαλέκτους που ομιλούνται στην Σερβία.
Μάριο Σεραντρέι

Ο Μάριο Σεραντρέι ("Mario Serandrei", 23 Μαΐου 1907 – 17 Απριλίου 1966) ήταν Ιταλός μοντέρ και σεναριογράφος του κινηματογράφου.

Γεννήθηκε στη Νάπολη και πρωτοασχολήθηκε με τον χώρο του κινηματογράφου το 1931 ως βοηθός σκηνοθέτη. Συνολικά έκανε το μοντάζ σε περισσότερες από διακόσιες ταινίες κατά τη διάρκεια της σταδιοδρομίας του, εργαζόμενος συνεχώς μέχρι τον θάνατό του στη Ρώμη σε ηλικία 58 ετών. Μεταξύ των ταινιών αυτών συγκαταλέγονται και οι ακόλουθες:

* "Σκιές του υποκόσμου", του Φεντερίκο Φελίνι (1955)
* "Οι Άθλοι του Ηρακλέους", του Πιέτρο Φραντσίσκι (1958)
* "Η μάσκα του Σατανά", του Μάριο Μπάβα (1960)
* "Το κορίτσι με τη βαλίτσα", του Βαλέριο Τζουρλίνι (1961)
* "Το ημερολόγιο ενός αμαρτωλού", του Βαλέριο Τζουρλίνι (1962)
* "Σόδομα και Γόμορρα", του Ρόμπερτ Όλντριτς (1962)
* "Αίμα στη μαύρη δαντέλα", του Μάριο Μπάβα (1964)
* "Η μάχη της Αλγερίας", του Τζίλλο Ποντεκόρβο (1966)

Επίσης οι ακόλουθες του σκηνοθέτη Λουκίνο Βισκόντι, με τον οποίο ο Σεραντρέι είχε μια μακρά συνεργασία:

* "Διαβολικοί εραστές" (1943)
* "Μπελίσιμα" (1951)
* "Έτσι τελείωσε μια μεγάλη αγάπη" (1954)
* "Ο Ρόκο και τ' αδέλφια του" (1960)
* "Ο Γατόπαρδος" (1963)
Ρόι ΝτεΜέιο

Ο Ρόι Άλμπερτ ΝτεΜέιο (αγγλικά: Roy Albert DeMeo, 7 Σεπτεμβρίου 1940 - 10 Ιανουαρίου 1983) ήταν ένας Αμερικανός γκάνγκστερ ιταλικής καταγωγής, μέλος της Οικογένειας Γκαμπίνο στη Νέα Υόρκη. Ήταν επικεφαλής μιας ομάδας που αναφέρεται ως πλήρωμα ΝτεΜέιο, η οποία έγινε διαβόητη για τον μεγάλο αριθμό δολοφονιών που διέπραξαν και για τον τρομερό τρόπο που αποσύνθεταν τα πτώματα. Το πλήρωμα διέπραξε πολύ μεγάλο αριθμό δολοφονιών, με την πλειοψηφία να διαπράχθηκε από τον ίδιο τον Ρόι ΝτεΜέιο.
Δομή Κατσικά

Η Δομή Κατσικά είναι επιχειρησιακή μονάδα του Υπουργείου Μετανάστευσης και Ασύλου για τη φιλοξενία και προσωρινή υποδοχή προσφύγων και μεταναστών στην Ελλάδα. Βρίσκεται στη Δημοτική Κοινότητα Κατσικά του Δήμου Ιωαννιτών της Περιφερειακής Ενότητας Ιωαννίνων της Περιφέρειας Ηπείρου. Στη δομή δραστηριοποιούνται ο ΕΟΔΥ, το Υπουργείο Παιδείας, ο Ελληνικός Στρατός, η ASB Ελλάδος και η Μετάδραση.
Μάρε Βιντ

Η Μάρε Βιντ (γεννημένη ως Μάρε Μαντ, 15 Σεπτεμβρίου 1942 - 10 Μαΐου 2020) ήταν Εσθονή γραφίστας. Στη δουλειά της, η Βιντ απεικόνιζε ως επί το πλείστον ένα «ιδανικό τοπίο». Προσπαθούσε να δημιουργήσει μία σύνθεση της φύσης και των ανθρώπινων κατασκευών. Τα έργα της φαίνονταν οικεία στους θεατές χωρίς όμως να υπάρχουν στην πραγματικότητα.Τα θέματά της τα αντλούσε από τη φύση, τα πάρκα και τα σπίτια. Τα έργα της έχουν μια ιδιαίτερη αισθητική. Εμφανίζονται ως τέλεια αρχέτυπα με ιδανική μορφή.
Λυδία Κοϊντούλα

Η Λυδία Έμιλι Φλόρενς Γιάνσεν, ( - ), γνωστή με το ψευδώνυμό της Λυδία Κοϊντούλα, ήταν Εσθονή ποιήτρια. Το ψευδώνυμό της σημαίνει «Λυδία της Αυγής» στα Εσθονικά. Της δόθηκε από τον συγγραφέα Καρλ Ρόμπερτ Γιάκομπσον. Αναφέρεται επίσης συχνά ως "Koidulaulik" - «Τραγουδίστρια της αυγής».

Στην Εσθονία, όπως και αλλού στην Ευρώπη, το γράψιμο δεν θεωρήθηκε κατάλληλη καριέρα για μια αξιοσέβαστη νεαρή κοπέλα στα μέσα του 19ου αιώνα. Η ποίηση της Κοϊντούλα και η εφημερίδα της για τον λαϊκιστή πατέρα της, Γιόχαν Βόλντεμαρ Γιάνσεν (1819-1890) παρέμειναν ανώνυμες. Παρ 'όλα αυτά, ήταν μια μεγάλη λογοτεχνική προσωπικότητα, ιδρυτής του εσθονικού θεάτρου, και συνδεδεμένη στενά με τον Καρλ Ρόμπερτ Γιάκομπσον (1841–1882), τον ριζοσπαστικό, που είχε μεγάλη επιρροή, και τον Φρίντριχ Ράινχολντ Κρόιτσβαλντ (1803–1882), συγγραφέας του εσθονικού εθνικού έπους, "Kalevipoeg" ("Ο γιος του Κάλεβ").
Έλεν Νίιτ

Η Έλεν Νίιτ (γεννήθηκε ως Έλεν Χιόμπ, η Έλεν Κρός από το 1958) (13 Ιουλίου 1928 - 30 Μαΐου 2016) ήταν παιδική συγγραφέας, ποιήτρια και μεταφράστρια της Εσθονίας. Κατά τη διάρκεια της ζωής της, έγραψε περισσότερα από σαράντα βιβλία τόσο πεζογραφίας όσο και ποίησης για παιδιά. Έγραψε επίσης πολλές συλλογές πεζογραφίας και ποίησης για ενήλικες. Τα έργα της έχουν μεταφραστεί σε δεκαοκτώ γλώσσες.
Ουράνι Ρούμπο

Η Ουράνι Ρούμπο (20 Ιανουαρίου 1895 - 26 Μαρτίου 1936) ήταν Αλβανίδα φεμινίστρια, δασκάλα και θεατρική συγγραφέας. Ίδρυσε διάφορους συλλόγους που προωθούσαν τα δικαιώματα των Αλβανίδων γυναικών , οι σημαντικότερες από τους οποίες ήταν η "Lidhja e Gruas" (Ελληνικά: Ένωση Γυναικών), μία από τις πρώτες εξέχουσες φεμινιστικές οργανώσεις της Αλβανίας.
Αλί Καριμλί

Ο Αλί Καριμλί () γεννημένος Αλί Αμιρχούσεϊν ογλού Καρίμοφ ( ), στις 28 Απριλίου 1965 είναι ένας Αζέρος πολιτικός και ο επικεφαλής της ρεφορμιστικής πτέρυγας του κόμματος Λαϊκό Μέτωπο του Αζερμπαϊτζάν (APFP).
Ρίχαρντ Γιάκοπιτς

μικρογραφία| Φωτογραφία του Rihard Jakopič από τον Avgust Berthold (πριν από το 1919)
Ο Ρίχαρντ Γιάκοπιτς ( (12 Απριλίου 1869 – 21 Απριλίου 1943) ήταν Σλοβένος ζωγράφος. Εκτός από κορυφαίος ιμπρεσιονιστής ζωγράφος στη χώρα του, ήταν προστάτης των τεχνών και θεωρητικός της τέχνης. Μαζί με τους Matej Sternen, Matija Jama και Ivan Grohar, θεωρείται πρωτοπόρος της σλοβενικής ιμπρεσιονιστικής ζωγραφικής.
Κάρελ Πομπόρσκι

Ο Κάρελ Πομπόρσκι (τσεχικά: "Karel Poborský") (γενν. στις 30 Μαρτίου 1972) είναι Τσέχος πρώην επαγγελματίας ποδοσφαιριστής, ο οποίος αγωνιζόταν ως δεξιός πλάγιος μέσος. Ήταν πιο γνωστός για την τεχνική του ικανότητα και ρυθμό.

Ο Πομπόρσκι ξεκίνησε και τελείωσε τη σταδιοδρομία του στην ΣΚ Ντιναμό Τσέσκε Μπουντεγιόβιτσε, όπου ο αριθμός της φανέλας του (8) αποσύρθηκε προς τιμήν του. Κέρδισε επίσης τον τίτλο του Πρωταθλήματος Τσεχίας με τους δύο μεγαλύτερους συλλόγους της Πράγας - τη Σλάβια και τη Σπάρτα. Μεταξύ αυτών των εγχώριων θριάμβων, κέρδισε τον τίτλο της Πρέμιερ Λιγκ με τη Μάντσεστερ Γιουνάιτεντ και έπαιξε επίσης για τη Μπενφίκα και τη Λάτσιο.

Μετά τον Πετρ Τσεχ, ο Πομπόρσκι κατατάσσεται δεύτερος στον αριθμό συμμετοχών για την εθνική ομάδα της Τσεχίας, με 118 συμμετοχές μεταξύ του 1994 και του 2006 και αποσύρθηκε από το διεθνές ποδόσφαιρο αφού έπαιξε στο πρώτο Παγκόσμιο Κύπελλο της χώρας. Έπαιξε επίσης σε τρία Ευρωπαϊκά Πρωταθλήματα, όπου ονομάστηκε στην Ομάδα της Διοργάνωσης στο Ευρωπαϊκό Πρωτάθλημα του 1996, στο οποίο βοήθησε τη Τσεχία να φτάσει στον τελικό.
Ανού Τάλι

Η Ανού Τάλι (γεννημένη στις 18 Ιουνίου 1972) είναι εσθονή μαέστρος.
Κέντρο Ανθρωπίνων Δικαιωμάτων Βιάσνα

Το Κέντρο Ανθρωπίνων Δικαιωμάτων Βιάσνα () είναι ένας οργανισμός για τα ανθρώπινα δικαιώματα με έδρα το Μινσκ της Λευκορωσίας. Η οργάνωση στοχεύει στην παροχή οικονομικής και νομικής βοήθειας στους πολιτικούς κρατουμένους και στις οικογένειές τους και ιδρύθηκε το 1996 από τον ακτιβιστή Αλές Μπιαλιάτσκι ως απάντηση σε μεγάλη καταστολή διαδηλώσεων από την κυβέρνηση του Αλεξάντερ Λουκασένκο.
Μουσείο Εσπεράντο στο Σβιτάβι

μικρογραφία| Οικία Οττεντόρφερ, τοποθεσία του μουσείου
δεξιά|μικρογραφία| πινακίδα στην είσοδο
Το Μουσείο Εσπεράντο στο Σβιτάβι είναι μέρος του μουσείου της πόλης στο Σβιτάβι (Τσεχία) και παρουσιάζει την ιστορία και την τρέχουσα δραστηριότητα του κινήματος της Εσπεράντο. Εγκαινιάστηκε τον Σεπτέμβριο του 2008.
Κυβερνήτης της Βόρειας Καρολίνας

Ο Κυβερνήτης της Βόρειας Καρολίνας ("Governor of North Carolina"), είναι ο αρχηγός της πολιτείας και ανώτατος εκτελεστικός αξιωματούχος της Αμερικανικής πολιτείας της Βόρειας Καρολίνας. Ο Κυβερνήτης, είναι ο επικεφαλής του εκτελεστικού κλάδου της πολιτειακής κυβέρνησης της Βόρειας Καρολίνας, καθώς και ο ανώτατος αρχηγός των στρατιωτικών, αστυνομικών και ναυτικών δυνάμεων της πολιτείας. 

Σημερινός και 75ος Κυβερνήτης της Βόρειας Καρολίνας, είναι ο Δημοκρατικός Ρόι Κούπερ, από την 1η Ιανουαρίου 2017.

}}
Αλές Μπιαλιάτσκι

Με τους [[Γιαν Βιροβίνσκι]], Ιρένα Λίποβιτς και Όλγκιερντ Ντζικόνσκι κατά τη διάρκεια της τελετής απονομής του "βραβείου [[Πάβεου Βουοντκόβιτς|Παβέλ Βλόντκοβιτς]]" στην [[Γερουσία της Πολωνίας|πολωνική Γερουσία]] (2014)
Ο Αλές Μπιαλιάτσκι (, μερικές φορές μεταφράζεται ως Ales Bialacki, Ales Byalyatski, Alies Bialiacki και Alex Belyatsky) είναι Λευκορώσος πολιτικός ηγέτης και πρώην κρατούμενος συνείδησης, γνωστός για τη δουλειά του με το Κέντρο Ανθρωπίνων Δικαιωμάτων «Viasna». Το 2020, κέρδισε το βραβείο Βραβείο Ορθής Διαβίωσης, γνωστό ως «Εναλλακτικό Βραβείο Νόμπελ».
Βιτόμιλ Ζουπάν

Ο Βιτόμιλ Ζουπάν (18 Ιανουαρίου 1914 - 14 Μαΐου 1987) ήταν μεταπολεμικός μοντερνιστής Σλοβένος συγγραφέας και επιζών από το στρατόπεδο συγκέντρωσης Gonars. Εξαιτίας των λεπτομερών του αναφορών στο σεξ και τη βία, ονομάστηκε Σλοβένος Χέμινγουεϊ και συγκρίθηκε με τον Χένρι Μίλερ. Είναι κυρίως γνωστός για το "Menuet za kitaro" (Μινουέτο για κιθάρα, 1975), στο οποίο περιγράφει τα χρόνια που πέρασε με τους Σλοβένους παρτιζάνους. Στην Γιουγκοσλαβία του Τίτο καταδικάστηκε μετά από στημένη δίκη σε 18 χρόνια φυλάκιση. Μετά την απελευθέρωσή του το 1955, τα έργα του μπορούσαν να δημοσιευτούν μόνο με το ψευδώνυμό "Λάνγκους". Θεωρείται ένας από τους σημαντικότερους Σλοβένους συγγραφείς.
Ζαν-Φρανσουά Πωλ ντε Γκοντί

Ο Ζαν-Φρανσουά Πωλ ντε Γκοντί, γνωστός ως καρδινάλιος του Ρετς (ορθή προφορά του Ρε) (γαλλικά: Jean François Paul de Gondi, cardinal de Retz (20 Σεπτεμβρίου 1613 - 24 Αυγούστου 1679) ήταν Γάλλος ιερωμένος, με σημαντικό ρόλο στις εξεγέρσεις της Σφενδόνης και συγγραφέας απομνηματευμάτων που κατατάσσονται στα κλασικά έργα της γαλλικής λογοτεχνίας του 17ου αιώνα.
Moderna

Η Moderna, Inc (Μοντέρνα) είναι φαρμακευτική και βιοτεχνολογική εταιρεία με έδρα το Κέιμπριτζ της Μασαχουσέτης στις Ηνωμένες Πολιτείες Αμερικής, η οποία ιδρύθηκε το 2010. Μέχρι τον Φεβρουάριο του 2021 απασχολούσε περισσότερους από 1300 εργαζόμενους. Οι τομείς στους οποίους δραστηριοποιείται είναι στις μεταδοτικές ασθένειες, στην ανοσο-ογκολογία, σε σπάνιες ασθένειες, στις καρδιαγγειακές παθήσεις και σε αυτοάνοσα νοσήματα. Συνεργάζεται με εταιρίες, οργανισμούς και ιδρύματα όπως η Lonza, την Βιοϊατρική Αρχή Προηγμένης Έρευνας και Ανάπτυξης (BARDA), AstraZeneca, Merck, Darpa, Vertex, Karolinska Institutet και το Ίδρυμα Bill & Melinda Gates. 

Κύριος στόχος της Moderna είναι η δημιουργία φαρμάκων και εμβολίων και η ανάπτυξή τους με τεχνολογία που βασίζεται στο Αγγελιοφόρο RNA. Ο μηχανισμός αυτός εισάγει το τροποποιημένο νουκλεοσιδικό mRNA(modRNA), το οποίο διατηρείται σε νανοσωματίδια λιπιδίων, σε ανθρώπινα κύτταρα ώστε να προκαλέσει την ανοσοαπόκριση του οργανισμού μας. Αυτή την στιγμή έχουν 24 προγράμματα υπό ανάπτυξη, ενώ 13 από αυτά βρίσκονται σε κλινικές μελέτες εν εξελίξει.

Η Moderna έγινε γνωστή στο ευρύ κοινό χάρη στο εμβόλιο που ανέπτυξε ενάντια στην ασθένεια COVID-19, που προκαλούσε ο κορονοϊός SARS-CoV-2 και ήταν υπεύθυνος για την πανδημία που ξεκίνησε στα τέλη του 2019. Το εμβόλιό της με κωδική ονομασία mRNA-1273 εγκρίθηκε από αυστηρές ρυθμιστικές αρχές όπως του Ηνωμένου Βασιλείου, των Ηνωμένων Πολιτειών Αμερικής και της Ευρωπαϊκής Ένωσης.

Τον Μάρτιο του 2021, ανακοίνωσε ότι βρίσκεται σε ανάπτυξη και ξεκίνησαν τις κλινικές δοκιμές για την επόμενη γενιά εμβολίου ενάντια στην COVID-19, με κωδική ονομασία mRNA-1283, το οποίο στοχεύει και κωδικοποιεί κρίσιμα τμήματα της πρωτεϊνικής ακίδας του SARS-CoV-2.
Καΐσα Ατακάνοβα

Η Καΐσα Ατακάνοβα (γεννημένη στις 18 Ιουλίου 1957) είναι βιολόγος από την Καραγκάντα του Καζακστάν και ειδικεύεται στα γενετικά αποτελέσματα της πυρηνικής ακτινοβολίας. Λόγω του κοινωνικού ακτιβισμού της, της απονεμήθηκε το διεθνές Περιβαλλοντικό Βραβείο Γκόλντμαν το 2005, επειδή ηγήθηκε μίας εκστρατείας για την αποτροπή της εμπορικής εισαγωγής πυρηνικών αποβλήτων στο Καζακστάν.

Η Ατακάνοβα είναι ιδρύτρια και πρώην ηγέτης του "Οικολογικού Κέντρου" της Καραγκάντα (γνωστή ως "EcoCenter").
Χελένα Ρασιόβα

Η Χελένα Ρασιόβα (πολωνικά: "Helena Rasiowa") (20 Ιουνίου 1917 - 9 Αυγούστου 1994) ήταν Πολωνή μαθηματικός. Εργάστηκε στα θεμέλια των μαθηματικών και της αλγεβρικής λογικής.
Γιούλια Σάνινα

Η Γιούλια Σάνινα (, πραγματικό όνομα Γιούλια Ολεσκάντριβνα Χολοβάν, 11 Οκτωβρίου 1990) είναι Ουκρανή τραγουδίστρια. Είναι επίσης τραγουδίστρια του ουκρανικού εναλλακτικού ροκ συγκροτήματος "The Hardkiss".
Μαρία Κολεσνίκοβα

Η Μαρία Κολεσνίκοβα γεννημένη στις 24 Απριλίου 1982) είναι Λευκορωσίδα μουσικός και πολιτική ακτιβίστρια. Ηγέτης της ομάδας του Βίκτορ Μπαμπάρικο, είναι επίσης μέλος της προεδρίας του Συμβουλίου Συντονισμού που σχηματίστηκε κατά τη διάρκεια των διαμαρτυριών στη Λευκορωσία το 2020 που αντιτίθενται στη διακυβέρνηση του Αλεξάντερ Λουκασένκο. Στις 11 Σεπτεμβρίου 2020, η Διεθνής Αμνηστία αναγνώρισε την Κολεσνίκοβα ως κρατούμενη συνείδησης. Της απονεμήθηκε το Διεθνούς Βραβείο Θάρρους Γυναικών το 2021.
Κολούσκι

Το Κολούσκι (πολωνικά: "Koluszki") είναι πόλη, και μια σημαντική σιδηροδρομική διασταύρωση, στο Βοεβοδάτο Λοτζ της κεντρικής Πολωνίας, περίπου 20 χιλιόμετρα ανατολικά του Λοτζ, με πληθυσμό 13.246 κατοίκων (2016). Η διασταύρωση στο Κολούσκι εξυπηρετεί τρένα που πηγαίνουν από τη Βαρσοβία προς τις πόλεις Λοτζ, Βρότσουαφ, Τσενστοχόβα και Κατοβίτσε. Συνδέεται επίσης με το Ράντομ και το Λούμπλιν μέσω ανατολικής γραμμής.
Μαξίμ Ζνακ

Ο Μαξίμ Ζνακ ( , γεννημένος στις 4 Σεπτεμβρίου 1981) είναι Λευκορωσός δικηγόρος και πολιτικός, μέλος της ομάδας του Βίκτορ Μπαμπάρικο, μέλος της προεδρίας του Συμβουλίου Συντονισμού που σχηματίστηκε κατά τη διάρκεια των διαδηλώσεων της Λευκορωσίας 2020–21 κατά της διακυβέρνησης του Αλεξάντερ Λουκασένκο. Μετά την έξοδο της Σβιατλάνα Τσιχανόφσκαγια, ο Ζνακ μαζί με τη συνάδελφο ηγέτη της αντιπολίτευσης Μαρία Κολεσνίκοβα συμμετείχαν ενεργά στις διαδηλώσεις και τις διαμαρτυρίες κατά της κυβέρνησης Λουκασένκο.
Μαξίμ Ζνακ, [[Όλγκα Κοβάλκοβα]] και [[Μαρία Κολεσνίκοβα]] κατά τη διάρκεια της πρώτης συνέντευξης τύπου του Συμβουλίου Συντονισμού της Λευκορωσίας
Λέβαν Κομπιασβίλι

Ο Λέβαν Κομπιασβίλι (γεωργιανά: ლევან კობიაშვილი) (γενν. στις 10 Ιουλίου 1977) είναι Γεωργιανός πρώην επαγγελματίας ποδοσφαιριστής, ο οποίος αγωνιζόταν ως αριστερός πλάγιος αμυντικός και νυν πρόεδρος της Γεωργιανής Ποδοσφαιρικής Ομοσπονδίας και μέλος του Κοινοβουλίου της Γεωργίας.

Κατά τη διάρκεια της ποδοσφαιρικής σταδιοδρομίας του, ο Κομπιασβίλι έπαιξε για τις Γκόρντα Ρουστάβι, ΦΚ Ντιναμό Τιφλίδας, ΦΚ Αλάνια Βλαντικαφκάς και τρεις γερμανικούς συλλόγους: ΣΚ Φράιμπουργκ, ΦΚ Σάλκε 04 και Χέρτα Βερολίνου.

Ο Κομπιασβίλι είναι ο Γεωργιανός παίκτης με τις περισσότερες διεθνής συμμετοχές στην εθνική ομάδα της Γεωργίας, με την οποία έπαιξε σε 100 αγώνες.

Τον Οκτώβριο του 2015, εξελέγη πρόεδρος της Γεωργιανής Ποδοσφαιρικής Ομοσπονδίας.

Το 2016, ο Κομπιασβίλι εξελέγη μέλος του Κοινοβουλίου της Γεωργίας.
Φεστιβάλ Γάμου Γκαλίτσνικ

δεξιά|μικρογραφία| Παραδοσιακός χορός στο Φεστιβάλ Γάμου Γκαλίτσνικ
Το Γαμήλιο Φεστιβάλ Γκαλίτσνικ (λατινικοί χαρακτήρες: Galičnik, ) είναι ένα ετήσιο φεστιβάλ που πραγματοποιείται στο χωριό Γκαλίτσνικ της Βόρειας Μακεδονίας κοντά στην πόλη Δίβρη, όπου ένα επιλεγμένο ζευγάρι παντρεύεται στον παραδοσιακό γάμο "Galička". Παραδοσιακά ο γάμος διαρκούσε 5 ημέρες με τις κύριες δραστηριότητες την Ημέρα του Αγίου Πέτρου (12 Ιουλίου) κάθε χρόνο. Ήταν η μόνη περίοδος του χρόνου όπου παντρευόντουσαν τα ζευγάρια. Σήμερα είναι μέρος του φεστιβάλ "Galičko Leto" (Καλοκαίρι Γκαλίτσνικ), μία διήμερη εκδήλωση που πραγματοποιείται το σαββατοκύριακο πλησιέστερα στις 12 Ιουλίου και χρησιμεύει ως πολιτιστικό και τουριστικό αξιοθέατο.

Κατά τη διάρκεια του γάμου, οι άντρες χορεύουν τον πολεμικό χορό Τέσκοτο, συμβολίζοντας τον αγώνα του σλαβομακεδονικού λαού ανά τους αιώνες.

Κάθε χρόνο, ζευγάρια από όλη την Βόρεια Μακεδονία συμμετέχουν σε έναν διαγωνισμό διοργανωμένο από τους διοργανωτές, ώστε να είναι το ζευγάρι που θα συμμετέχει στο Φεστιβάλ Γάμου στο Γκαλίτσνικ, έχοντας έναν παραδοσιακό γάμο τύπου "Γκαλίστκα" (Galička). Κάθε χρόνο επιλέγεται ένα νέο ζευγάρι για το φεστιβάλ.
Ζαν ντε Ζουανβίλ

Ο Ζαν ντε Ζουανβίλ (γαλλικά: Jean de Joinville, περ. 1224 - 24 Δεκεμβρίου 1317) ήταν ένας από τους σημαντικότερους χρονικογράφους της μεσαιωνικής Γαλλίας. Το πιο γνωστό έργο του είναι η "Ζωή του Αγίου Λουδοβίκου", βιογραφία του Λουδοβίκου Θ' της Γαλλίας, τον οποίο ο Ζουανβίλ ακολούθησε κατά την Έβδομη σταυροφορία.
Τερέζα Νοβάκοβα

Η Τερέζα Νοβάκοβα (Τσεχικά:Teréza Nováková), (31 Δεκεμβρίου 1853 - 13 Νοεμβρίου 1912) ήταν Τσέχα συγγραφέας, φεμινίστρια, αρθρογράφος και εθνογράφος.
Όττο Στράντμαν

Ο Όττο Στράντμαν (Εσθονική προφορά: [ˈOto ˈɑugust ˈstrɑndˈmanˑ] ; - 5 Φεβρουαρίου 1941) ήταν Εσθονός πολιτικός, ο οποίος υπηρέτησε ως πρωθυπουργός (1919) και επικεφαλής κράτους της Εσθονίας (1929–1931). Ήταν ένας από τους ηγέτες του κεντροαριστερού Εσθονικού Εργατικού Κόμματος, που είδε τη μεγαλύτερη υποστήριξή του μετά τις εκλογές του 1919 και του 1920. Ο Στράντμαν ήταν βασικός παράγοντας στη σύνθεση του ριζοσπαστικού νόμου για τη μεταρρύθμιση της γης και του Συντάγματος του 1920. Υπηρέτησε επίσης ως Υπουργός Γεωργίας (1918-1919), Υπουργός Δικαιοσύνης (ενεργός 1918, 1920–1921), Υπουργός Οικονομικών (1924), Υπουργός Εξωτερικών (1918, 1920–1921 και 1924) και Υπουργός Πολέμου ( 1919). Ενώ βρισκόταν στο αξίωμα του Υπουργού Οικονομικών, σταθεροποίησε την οικονομία και κατάφερε να αποφύγει τον υπερπληθωρισμό . Ο Στράντμαν ήταν επίσης ο ομιλητής τόσο της Εσθονικής Επαρχιακής Συνέλευσης (1917-1918) όσο και του Ριϊγκικόγκου (1921). Ήταν διπλωμάτης, που υπηρετούσε ως απεσταλμένος στη Βαρσοβία (1927-1929), όταν έκανε επαφές με πολωνούς πολιτικούς και στο Παρίσι (1933-1939). Κατά τη διάρκεια της Σοβιετικής Κατοχής το 1941, ο Στράντμαν διατάχθηκε να εμφανιστεί στην έδρα του NKVD. Γνωρίζοντας ήδη τη μοίρα του, αυτοκτόνησε στο σπίτι του στην Κάντρινα.
Μιαφυσιτισμός

Μιαφυσιτισμός ονομάζεται το Χριστολογικό δόγμα που υιοθετήθηκε από τις Προχαλκηδόνιες Εκκλησίες (Κοπτική, Αρμένικη, Συροιακωβίτικη κτλπ).

Αντί για την χρήση ορολογιών που χρησιμοποιήθηκαν στην Σύνοδο της Χαλκηδόνας (451 μ.Χ.) υιοθέτησαν την ορολογία του Αγίου Κυρίλλου Αλεξανδρείας «Μία φύσις του Θεού Λόγου σεσαρκωμένη» εξηγώντας πως ο Χριστός είναι τέλειος Θεός και τέλειος άνθρωπος, με τις δύο φύσεις να είναι ενωμένες «αναλλοιώτως, ασυγχύτως». Οι εκκλησίες αυτές καταδικάζουν τόσο τον Ευτυχιανισμό (Μονοφυσιτισμό) όσο και τον Νεστοριανισμό.

Κατόπιν μακρόχρονου διαλόγου, το 1990 στη Γενεύη επιτεύχθηκε κοινή δήλωση μεταξύ των Προχαλκηδόνιων και της Ανατολικής Ορθόδοξης Εκκλησίας, στην οποία αμφότεροι συμφώνησαν να καταδικάσουν τις αιρέσεις του Νεστορίου και του Ευτυχή και να απορρίψουν εκείνες τις ερμηνείες των Οικουμενικών Συνόδων που δεν συμφωνούν πλήρως με τους Όρους της Γ΄ Οικουμενικής Συνόδου και την επιστολή (433) του Κύριλλου Α΄ της Αλεξάνδρειας προς τον Ιωάννη της Αντιόχειας. Συμφώνησαν επίσης να αρθούν τα αναθέματα και οι καταδίκες του παρελθόντος. Το καλοκαίρι του 2001, το Κοπτικό και το Ορθόδοξο Πατριαρχείο της Αλεξάνδρειας συμφώνησαν να αναγνωρίσει το καθένα αμοιβαία τα βαπτίσματα που έγιναν στις εκκλησίες του άλλου. Παρόμοιες συμφωνίες έχουν επιτευχθει και με άλλες εκκλησίες (όπως π.χ μεταξυ του Πατριαρχείου Αντιοχείας και της Συρο-Ιακωβίτικης εκκλησίας). Παράλληλα, οι Προχαλκηδόνιες Εκκλησίες συμφωνούν πλήρως με την πίστη και των υπολοίπων όσον αφορά τη χρήση των εικόνων, την αναγνώριση της Παναγίας ως «Θεοτόκου». Η σύγκλιση δεν έχει καταλήξει σε Ένωση, καθώς οι Προχαλκηδόνιοι εξακολουθούν να αναγνωρίζουν μόνο τις 3 πρώτες Οικουμενικές Συνόδους.
Μαρία Ζανκοβέτσκα

μικρογραφία| Μαρία Ζανκοβέτσκα στο ρόλο της "Tsvirkunka", 1892
Η Μαρία Ζανκοβέτσκα (, "Mariia Zankovetska" ; γεννήθηκε ως Μαρία Κοστιαντινίβνα Αντασόφσκα στις 4 Αυγούστου 1854 - πέθανε στις 4 Οκτωβρίου 1934) ήταν ουκρανή θεατρική ηθοποιός. Υπάρχουν ορισμένες πηγές, που χρονολογούν τη γέννησή της στις 3 Αυγούστου 1860.